b'\n_START_ARTICLE_\nNajbolj\xc5\xa1a flinta je dobra finta\n_START_SECTION_\nO avtorju\n_START_PARAGRAPH_\nDim Zupan se je rodil 19.2.1946 v Ljubljani, kjer \xc5\xbeivi in ustvarja, ima status samostojnega kulturnega delavca. Napisal je \xc5\xbee ve\xc4\x8d kot 20 knjig, ve\xc4\x8dina izmed njih sodi v mladinsko in otro\xc5\xa1ko knji\xc5\xbeevnost. Poleg sve\xc5\xbee tematike ga odlikuje kar se da izviren pripovedni slog ter poseben odnos do otrok in mladine. Po njegovem so otroci majhni odrasli, ki jim sicer manjkajo izku\xc5\xa1nje, vendar meni, da so sposobni dojemati zapletene strani \xc5\xbeivljenja. Zupan je dokon\xc4\x8dal \xc5\xa1tudija prava, a ima od leta 1992 status svobodnega kulturnega delavca \xe2\x80\x93 pisatelja. \xc5\xbde njegov o\xc4\x8de, Vitomil Zupan, je bil znan pisatelj. Ko je za\xc4\x8del pisati, je sodeloval z Manco Ko\xc5\xa1ir, kateri je dal prebrati delo Prvi dan Drekca Pekca in Pukca Smukca. Le ta je bila nad delom navdu\xc5\xa1ena. Ko je dopolnil delo, je knjigo Trije dnevi Drekca Pekca in Pukca Smukca izdala Mladinska knjiga. Knjigi Trnovska mafija in Trnovska mafija drugi\xc4\x8d sta iz\xc5\xa1li leta 1992 in 1997, obe sta posve\xc4\x8deni h\xc4\x8derki Maji. Nastala je tudi tretja knjiga, Trnovska mafija \xe2\x80\x93 v tretje gre rado (2003). Zadnjo skupino Zupanovega ustvarjanja tvorijo \xc5\xa1tiri knjige kratkih zgodb: Ma\xc5\xa1\xc4\x8devanje stra\xc5\xa1ne juhice (1997), Maja \xc5\xbee ve (2002), Najbolj\xc5\xa1a flinta je dobra finta (2002) in Osica Maja (2004).\n_START_SECTION_\nInterpretacija besedila\n_START_PARAGRAPH_\nGlavni literarni osebi sta brata Tine in Miha, u\xc4\x8denca 4. In 6. razreda osnovne \xc5\xa1ole. Prihajata iz Ljubljane in veselita se poletnih po\xc4\x8ditnic, ko bosta po\xc4\x8ditnice pre\xc5\xbeivela pri babici in dedku na Dolenjskem. Z o\xc4\x8detom rada nabirata gobe, s stricem pa se igrata igro\xc2\xa0\xc2\xbbPok, mrtev\xc2\xab, ki je podobna skrivalnicam. Oba sta tudi velika sladkosneda, najraje imata slovensko \xc4\x8dokolado Gorenjka. Skrbi ju tudi za okolico, predvsem za gozd, zato hodita po gozdnih poteh in pobirata smeti. Ker sta zelo radovedna, star\xc5\xa1a ve\xc4\x8dkrat spravita v zadrego (primer: zgodba o klobuku, kjer spra\xc5\xa1ujeta prodajalca Franca o vzroku no\xc5\xa1enja klobukov; zgodba o Bredi, ki se je zaradi \xc4\x8dokolade poredila, otroka pa mislita, da je nose\xc4\x8da).\n_START_SECTION_\nAnaliza besedila\n_START_PARAGRAPH_\nKnjiga Najbolj\xc5\xa1a flinta je dobra finta obsega 13 kratkih zgodb, dogodkov iz \xc5\xbeivljenja \xc5\xa1olarjev Mihe in Tineta. Zgodbe so namenjene mladini, so duhovite in simpati\xc4\x8dne. Glavni literarni osebi sta nabrita in navihana Tine in Miha, v zgodbah pa nastopa celotna njuna \xc5\xa1ir\xc5\xa1a dru\xc5\xbeina (stari star\xc5\xa1i in stric)._NEWLINE_V zgodbah ni opisane nobene vrste nasilja, izpostavljena dru\xc5\xbeina \xc5\xbeivi zdravo in pametno, radi hodijo v gozd in skrbijo za neokrnjenost narave, pomagajo prijateljem in se med seboj dobro razumejo._NEWLINE_Kraj dogajanja sta Ljubljana in Dolenjska, \xc4\x8das pa ni opredeljen. Zgodbe so tako aktualne, da bi se lahko (in verjetno se) dogajale \xc5\xa1e danes.'